Բայց հիմա, քանի դեռ սփյուռքի համայն հայությունը չի վերադարձել, չի տեսել Մարգոյին ու գլխապատառ նորից ետ չի գնացել, մի կարևոր լրացում կատարենք մեր դիտարկմանը: Բանն այն է, որ Մարգարիտ Եսայանն իսկապես հավատում է այն ամենին, ինչ ասում է: Այդ երևույթին մարդիկ անվանում են կույր ֆանատիզմ: Բժշկությունը մի փոքր ավելի բարդ տերմինալոգիա է գործածում: Սակայն դրանից հարցի էությունը չի փոխվում: «Ինչքան էլ ուրիշները փորձեն քմծիծաղով վերաբերվել իմ այդ արտահայտած մտքին, բայց ես իսկապես հավատացել եմ դրան և հավատում եմ: Այդ հավատն է, որ Հայաստանը դարձնելու է ավելի ուժեղ»,- անընդմեջ կրկնում է Մարգոն: